2. ปัจจัยความเสี่ยง

ปัจจัยความเสี่ยงที่อาจมีผลต่อผลประกอบการของบริษัทฯ
และอาจทำให้เกิดความเสี่ยงต่อการลงทุนของผู้ลงทุนมีดังนี้

1) ความเสี่ยงจากการพึ่งพาผู้ผลิตน้อยราย

ในปี 2552 ผู้ผลิตรายใหญ่สุดที่บริษัทฯ เป็นผู้แทนจำหน่าย มีสัดส่วน 41% ของยอดขายรวม ซึ่งต่อมา
บริษัทฯ มีการเพิ่มการเป็นผู้แทนจำหน่ายของสินค้า
ทำให้สัดส่วนของยอดขายของผู้ผลิตรายใหญ่สุดต่อยอดขายรวม ค่อย ๆ ลดลง และเท่ากับ 17.5%
ในปี 2555 ที่ผ่านมา ซึ่งทำให้ความเสี่ยงด้านนี้ลดลง
แต่ถึงแม้ความเสี่ยงในการพึ่งพาผู้ผลิตรายใหญ่สุดลดลงและบริษัทฯ
ได้เป็นผู้แทนจำหน่ายสินค้าจากผู้ผลิตมากกว่า 70 รายในปี 2555, แต่ 42%
ของยอดขายรวมยังคงมาจากผู้ผลิตเพียง 3 ราย ซึ่งบริษัทฯ
ยังคงต้องดำเนินการอย่างต่อเนื่องเพื่อลดความเสี่ยงในเรื่องนี้ดังนี้

  --------------------------------------- -------- -------- -------- --------
                                          2552     2553     2554     2555

  สัดส่วนยอดขายของผู้ผลิตรายใหญ่สุดต่อยอดขายรวม   41%      31%      26%      18%

                                                                     
  --------------------------------------- -------- -------- -------- --------

-   การรักษาความสัมพันธ์ที่ดีกับผู้ผลิต
    บริษัทฯ มีการลงทุนหลายด้านเพื่อปรับปรุงระบบงานให้มีประสิทธิภาพ
    เพื่อให้สามารถเป็นคู่ค้าที่ดีของผู้ผลิตรายใหญ่ ซึ่งที่ผ่านมา บริษัทฯ
    ก็เป็นลูกค้ารายใหญ่ของผู้ผลิตรายใหญ่เช่นกัน ทำให้ความสัมพันธ์เป็นแบบสองทางที่ทั้งสองฝ่าย
    เป็นคู่ค้าที่มีความสำคัญของกันและกัน

-   การจำหน่ายสินค้าอื่นเพิ่ม
    บริษัทฯ มีการหาสินค้าอื่น ๆ มาจำหน่ายเพิ่มเติมอย่างต่อเนื่อง
    โดยเฉพาะสินค้าประเภทใหม่ที่ไม่มีความขัดแย้งกับผู้ผลิตเดิมที่บริษัทฯ เป็นผู้แทนจำหน่ายอยู่แล้ว
    ในปี 2555 บริษัทฯ เป็นผู้แทนจำหน่ายสินค้าเพิ่มขึ้น เช่น Brother, LG ซึ่งบริษัทฯ
    ยังคงเพิ่มการเป็นผู้แทนจำหน่ายของสินค้าอื่น ๆ ในปี 2556 ต่อไป

-   การพัฒนาเพื่อให้ทำงานได้อย่างมีประสิทธิภาพ
    บริษัทฯ ยังคงมีการพัฒนาองค์กรอย่างต่อเนื่อง
    เพื่อให้เป็นองค์กรที่สำคัญและมีส่วนในอุตสาหกรรมไอทีไทย เช่น :

-   การครอบคลุมตลาด
    ในปี 2555 ที่ผ่านมา บริษัทฯ มีเครือข่ายลูกค้าที่เป็นบริษัทฯ ที่ดำเนินธุรกิจ IT
    และได้เปิดบัญชีพร้อมทั้งซื้อสินค้าจากบริษัทฯ แล้วมากกว่า 5,000 ราย (ในปี 2552
    มีลูกค้าซื้อสินค้าจากบริษัทฯ 4,450 รายและเพิ่มเป็น 4,804รายในปี 2553)ซึ่งบริษัทฯ
    สามารถช่วยเหลือผู้ผลิตในการจัดจำหน่ายสินค้าไปยังกลุ่มลูกค้ากว่า 5,000 ราย
    ได้อย่างรวดเร็วและมีประสิทธิภาพ

-   การจัดเก็บและกระจายสินค้า
    บริษัทฯ มีระบบบริหารคลังสินค้าที่ดีและมีประสิทธิภาพ
    สามารถเก็บสินค้าให้กับผู้ผลิตและจัดส่งให้กับลูกค้าทั่วประเทศไทยได้อย่างรวดเร็ว
    ถึงแม้จะเป็นการสั่งซื้อในจำนวนน้อย โดยบริษัทฯ
    สามารถจัดส่งสินค้าให้กับลูกค้าในเขตกรุงเทพฯ ภายในวันเดียวกันถ้าสั่งซื้อก่อน 11.00 น.
    และสามารถจัดส่งสินค้าในวันถัดไปสำหรับลูกค้าที่สั่งซื้อหลัง 11.00 น.
    หรือลูกค้าต่างจังหวัดในวันถัดไปได้ทั้งหมด
    ซึ่งเป็นค่าใช้จ่ายที่ต่ำกว่าผู้ผลิตแต่ละรายจะจัดส่งสินค้าเอง

-   การบริหารลูกหนี้รายย่อย
    บริษัทฯ มีระบบบริหารคลังสินค้าที่ดีและมีประสิทธิภาพ
    สามารถเก็บสินค้าให้กับผู้ผลิตและจัดส่งให้กับลูกค้าทั่วประเทศไทยได้อย่างรวดเร็วถึงแม้จะเป็นการสั่งซื้อในจำนวนน้อย
    โดยบริษัทฯ สามารถจัดส่งสินค้าให้กับลูกค้าในเขตกรุงเทพฯ ภายในวันเดียวกันถ้าสั่งซื้อก่อน
    11.00 น. และสามารถจัดส่งสินค้าในวันถัดไปสำหรับลูกค้าที่สั่งซื้อหลัง 11.00 น.
    หรือลูกค้าต่างจังหวัดในวันถัดไปได้ทั้งหมดซึ่งเป็นการดำเนินงานที่มีประสิทธิภาพภายใต้ค่าใช้จ่ายที่ยอมรับได้

  ทั้งหมดนี้ ทำให้บริษัทฯ เป็นกลไกสำคัญในอุตสาหกรรมไอทีของประเทศไทย
  และทำให้ผู้ผลิตต้องการให้บริษัทฯ เป็นผู้แทนจำหน่ายอย่างต่อเนื่องทั้งผู้ผลิตที่แต่งตั้งให้บริษัทฯ
  เป็นผู้แทนจำหน่ายอยู่แล้วและผู้ผลิตรายใหม่ ๆ ที่มีการติดต่อขอให้บริษัทฯ เป็นผู้แทนจำหน่ายเพิ่ม
  ซึ่งบริษัทฯ มีนโยบายที่จะขยายธุรกิจโดยการนำสินค้าประเภท

  ใหม่ ๆ มาขายเพิ่มเติม เพื่อลดความเสี่ยงด้านการพึ่งพาผู้ผลิตน้อยรายลง

2) ความเสี่ยงจากการเปลี่ยนแปลงเทคโนโลยีที่กระทบต่อสินค้าคงคลัง

เนื่องจากสินค้าหลักของบริษัทฯ เป็นคอมพิวเตอร์และอุปกรณ์ต่อพ่วง
ซึ่งสินค้าในกลุ่มนี้มีการพัฒนาเทคโนโลยีอย่างรวดเร็ว ทำให้สินค้าคงคลังของบริษัทฯ
อาจจะมีการล้าสมัย สร้างความเสียหายกับบริษัทฯ ได้

บริษัทฯ มีการดำเนินการบริหารความเสี่ยงด้านสินค้าคงคลังหลาย ๆ วิธีดังนี้:

-   การควบคุมมูลค่าสินค้าคงคลังให้คงเหลือน้อย

  บริษัทฯ มีนโยบายในการเก็บสินค้าคงคลังอยู่ในช่วง 15 - 30 วันตามประเภทของสินค้า
  โดยสินค้าที่จำหน่ายมาจนมีข้อมูลการขายแล้วบริษัทฯ จะลดสินค้าคงคลังให้อยู่ในระดับ 15
  วันส่วนสินค้าใหม่ ที่ยังไม่ทราบความต้องการที่ชัดเจน ก็สามารถเก็บในสินค้าปริมาณที่มากกว่าได้
  แต่ก็ไม่ควรเกิน 30 วัน เพื่อให้สามารถแก้ไขปัญหาได้ถ้าเกิดการเปลี่ยนแปลงของตลาด
  โดยบริษัทฯ มีมูลค่าสินค้าคงคลังในแต่ละปีที่ผ่านมาตามตารางด้านล่าง

  ------------------- ------ ------ ------ ------ ------ ------- ------- -------
                      2548   2549   2550   2551   2552   2553    2554    2555

  มูลค่าสินค้าคงคลัง       672    488    566    789    919    1,152   3,171   1,191
  (ล้านบาท)                                                               

  ระยะเวลาขายเฉลี่ย     27.4   25.9   20.5   22.5   23.9   24.7    37.9    38.9
  (วัน)                                                                   
  ------------------- ------ ------ ------ ------ ------ ------- ------- -------

-   การให้มีผู้จัดการผลิตภัณฑ์ดูแลสินค้าโดยเฉพาะ
    บริษัทฯ มีการกำหนดให้ผู้บริหารผลิตภัณฑ์ (Product Manager)
    เป็นผู้ดูแลสินค้าทั้งในแง่ของการสั่งซื้อ การดูแลสินค้าคงคลัง และส่งเสริมขายสินค้า
    ทำให้มีผู้เชี่ยวชาญที่ให้ความสำคัญในการดูแลสินค้าแต่ละยี่ห้อ
    เมื่อเกิดปัญหาขึ้นก็สามารถแก้ไขได้อย่างรวดเร็ว รวมทั้งบริษัทฯ ถือว่าการดูแลสินค้า
    เป็นปัจจัยสำคัญในการประเมินผลงานของผู้บริหารผลิตภัณฑ์

-   การตั้งสำรองสินค้าล้าสมัย
    บริษัทฯ มีการตั้งสำรองสินค้าคงคลังล้าสมัยตามอายุสินค้าในทุก ๆ เดือน
    โดยการตั้งสำรองนี้เป็นไปอย่างพอเพียง ซึ่งเมื่อมีสินค้าค้างสต็อค
    จะมีการตั้งสำรองตามอายุสินค้าอันจะทำให้กำไรที่แสดงในงบการเงิน
    เป็นกำไรที่หักภาระสินค้าค้างสต็อคไปแล้วเสมอ

-   ระบบข้อมูล
    บริษัทฯ มีการลงทุนด้านระบบจัดการสินค้าคงคลังของ SAP ECC6
    ซึ่งเป็นระบบที่จะให้ข้อมูลเกี่ยวกับสินค้าได้อย่างถูกต้องและรวดเร็ว พร้อมรายงานต่าง ๆ
    ที่ช่วยในการจัดการสินค้าคงคลังได้อย่างมีประสิทธิภาพ เช่นรายงาน Inventory Aging
    แยกแต่ละรายการสินค้า, รายงาน inventory turnover แยกแต่ละรายการ
    ฯลฯรวมไปถึงระบบแจ้งเตือนที่มีการรวบรวมข้อมูลสินค้าคงคลังที่ค้างนานไว้ในฐานข้อมูลและให้ผู้ดูแลสินค้าแต่ละคนเข้าไปบันทึกแนวทางในการแก้ปัญหา
    ซึ่งทั้งหมดนี้ ทำให้ผู้ปฏิบัติงานและผู้เกี่ยวข้องทุกคน
    รับรู้ข้อมูลที่ถูกต้องเกี่ยวกับสินค้าคงคลังอยู่เสมอ

-   การจัดการ
    ฝ่ายจัดการของบริษัทฯ ให้ความสำคัญกับการดูแลสินค้าคงคลังอย่างสม่ำเสมอ
    ผู้บริหารระดับสูงสุด
    มีการประชุมเพื่อตรวจสอบมูลค่าสินค้าคงคลังโดยรวมและอายุสินค้ารวมกับผู้จัดการผลิตภัณฑ์ทุกสัปดาห์
    ซึ่งทำให้บริษัทฯ เห็นแนวโน้มการเปลี่ยนแปลง
    และสามารถกำหนดมาตรการแก้ไขปัญหาได้อย่างรวดเร็ว
    สามารถลดความเสียหายด้านสินค้าคงคลังลงได้ และสร้างให้เป็นวัฒนธรรมของบริษัทฯ
    ในการให้ความสำคัญในการดูแลสินค้าคงคลัง

3) ความเสี่ยงด้านอัตราแลกเปลี่ยนเงินตราต่างประเทศ

บริษัทฯ มีการสั่งซื้อสินค้าบางส่วนโดยชำระด้วยเงินสกุลดอลลาร์สหรัฐ
ในขณะที่สินค้าทั้งหมดจะจำหน่ายในประเทศเป็นเงินบาท โดยบริษัทฯ
มีการทำสัญญาป้องกันความเสี่ยงล่วงหน้าอย่างน้อย 50% ในทุกใบสั่งซื้อทั้งนี้ บริษัทฯ
ได้รับคำแนะนำจากหน่วยงานที่เกี่ยวข้องของสถาบันการเงินอย่างสม่ำเสมอในการทำสัญญาป้องกันความเสี่ยงว่าควรจะทำในระดับใด

4) ความเสี่ยงจากการแข่งขันและกำไรขั้นต้นต่ำ

ธุรกิจขายส่งอุปกรณ์คอมพิวเตอร์ ถือเป็นธุรกิจที่มีการแข่งขันสูง มีกำไรขั้นต้นอยู่ในระดับต่ำ
แต่เป็นอุตสาหกรรมที่มีขนาดใหญ่และมีการเติบโตสูง โดยในช่วงหลายปีที่ผ่านมา
มีการเติบโตที่มากกว่า 10% มาตลอด ซึ่งจากลักษณะอุตสาหกรรมแบบนี้
อาจมีคู่แข่งใช้ราคามาเป็นกลยุทธ์หลักในการแข่งขัน ซึ่งถ้าเกิดขึ้น บริษัทฯ
อาจต้องลดราคาสินค้าเพื่อให้สามารถแข่งขันได้ดีขึ้น และอาจจะกระทบผลการดำเนินงานของบริษัทฯ
ได้ บริษัทฯ ได้พยายามลดความเสี่ยงด้วยการเพิ่มประเภทสินค้า
ทำให้มีการขายสินค้ากระจายมากประเภทขึ้น ถ้าเกิดปัญหาขึ้น ก็จะมีผลกระทบเฉพาะบางส่วน
รวมไปถึงบริษัทฯ พยายามให้ความสำคัญในการพัฒนาและส่งเสริมการขายสินค้าที่ตลาดไม่ใหญ่นัก
แต่สามารถให้กำไรได้ดีและมีการแข่งขันน้อยมาช่วยเพิ่มกำไร พร้อมกันนี้ บริษัทฯ
ได้มีการขายสินค้าไปยังลูกค้าจำนวนมาก โดยบริษัทฯ มีลูกค้ามากกว่า 5,000 ราย
จึงมีการขายที่กระจาย สม่ำเสมอ กระจายความเสี่ยงไปยังลูกค้าหลายราย
และเนื่องจากธุรกิจค้าส่งอุปกรณ์คอมพิวเตอร์ เป็นธุรกิจที่ใช้เงินทุนมาก
มีโอกาสน้อยที่จะมีคู่แข่งรายใหม่เข้ามาในตลาดเพิ่ม ในทางกลับกัน
เชื่อว่าจะมีผู้ค้าบางรายที่ไม่สามารถแข่งขันได้ออกจากตลาดไป
หรือมีการควบรวมกิจการระหว่างผู้ค้าส่ง

นอกจากนี้ ในปี 2555 บริษัทฯ ได้จัดโครงสร้างการบริหารใหม่ในรูปแบบหน่วยธุรกิจ (Busines
Unit) โดยแบ่งเป็น 6 หน่วยธุรกิจหลักเพื่อให้สามารถบริหารสินค้าที่แตกต่างกันได้ โดย 3 ใน 6
หน่วยธุรกิจ จะเป็นหน่วยธุรกิจที่ดำเนินธุรกิจแบบ Value Added เพื่อจัดจำหน่ายสินค้าที่กำไรสูง
โดยได้มีการเพิ่มบริการต่าง ๆ ที่เหมาะสมเข้าไป ซึ่งการขยายธุรกิจในรูปแบบ Value Added
ที่มีบริการต่าง ๆ เพิ่มเติมเข้าไปนี้ จะช่วยลดความเสี่ยงจากการแข่งขันด้านราคาลงได้

5) ความเสี่ยงจากลูกหนี้การค้า

การขายส่วนใหญ่ เป็นการขายเชื่อ โดยลูกหนี้ส่วนใหญ่
ไม่ได้มอบหลักประกันที่ครอบคลุมหนี้สินทั้งหมดให้กับบริษัทฯ รวมไปถึงลูกค้าของบริษัทฯ หลายราย
เป็นบริษัทฯ ขนาดเล็กและเป็นบริษัทฯ ใหม่ที่ยังไม่มีเงินทุนมากนัก ดังนั้นหากลูกหนี้การค้าของบริษัทฯ
เกิดปัญหาในการบริหารงาน ไม่สามารถชำระเงินได้ตามกำหนด จะส่งผลต่อสภาพคล่องของบริษัทฯ
ทางด้านเงินทุนหมุนเวียน หรือผลการดำเนินงานของบริษัทฯ ได้ บริษัทฯ
มีการลดความเสี่ยงด้านลูกหนี้การค้าด้วยการตรวจสอบเครดิตอย่างรัดกุมก่อนจะให้เครดิตกับลูกค้า
และมีการแยกฝ่ายควบคุมเครดิตออกจากฝ่ายขาย เพื่อให้การพิจารณาเครดิตเป็นไปอย่างอิสระ
และเพื่อลดความเสี่ยงด้านหนี้สูญลงไปอีก ในปี 2555 บริษัทฯ
มีประกันคุ้มครองส่วนหนึ่งของความเสียหายจากปัญหาหนี้เสีย รวมทั้งบริษัทฯ
ได้มีการตั้งสำรองเพื่อให้งบการเงินที่มีอยู่
สะท้อนข้อเท็จจริงจากภาวะหนี้ที่อาจจะไม่สามารถชำระได้

6) ความเสี่ยงด้านการเงิน

จากโครงสร้างธุรกิจค้าส่งคอมพิวเตอร์และอุปกรณ์ต่อพ่วงซึ่งเป็นธุรกิจที่มี cash cycle อยู่ในช่วง
30 - 50 วัน ทำให้ปริมาณเงินทุนหมุนเวียนที่ต้องใช้อาจเพิ่มขึ้นมากถ้าบริษัทฯ
มีการเติบโตของรายได้รวมเพิ่มขึ้นสูงกว่า 15% ซึ่งถือเป็นความเสี่ยงและภาระของบริษัทฯ
ที่ต้องจัดหาเงินทุนหมุนเวียนเพิ่มขึ้น โดย ณ. วันที่ 31 ธันวาคม 2555 บริษัทฯ
มีการกู้เงินจากสถาบันการเงินรวม 2,610ล้านบาท ซึ่งเงินกู้เหล่านี้ เป็นเงินกู้ระยะสั้น
ถ้าทุกสถาบันการเงิน มีการเรียกเงินคืนพร้อม ๆ กัน จะสร้างปัญหาด้านการเงินให้กับบริษัทฯ ได้
อย่างไรก็ตาม การที่บริษัทฯ ได้เข้าเป็นบริษัทจดทะเบียนในตลาดหลักทรัพย์ฯ ทำให้บริษัทฯ
มีทางเลือกในการเพิ่มเงินทุนหมุนเวียนมากขึ้น รวมทั้งบริษัทฯ
มีการกระจายการกู้เงินไปยังสถาบันการเงินหลาย ๆ แห่ง
เพื่อลดความเสี่ยงในการพึ่งพาสถาบันการเงินรายใดรายหนึ่งเป็นหลัก

7) ความเสี่ยงจากการพึ่งพาบุคลากร

ไอทีเป็นธุรกิจที่ต้องอาศัยบุคลากรที่มีความรู้เฉพาะด้านเข้ามาร่วมงานจำนวนมากซึ่งนอกเหนือจากการรับพนักงานที่มีประสบการณ์เข้ามาร่วมงานแล้ว
บริษัทฯ
ยังต้องมีการฝึกอบรมพนักงานอย่างต่อเนื่องเพื่อให้สามารถให้บริการลูกค้าได้อย่างมีประสิทธิภาพซึ่งหากบุคลากรที่มีความสามารถและความชำนาญงานได้ลาออกจากบริษัทฯ
อาจมีผลกระทบต่อการดำเนินงานและความสามารถในการขยายงานของบริษัทฯ ในระยะสั้น
และก่อให้เกิดงบประมาณเพิ่มเติมที่ต้องใช้ในการฝึกอบรมบุคลากรกลุ่มใหม่ขึ้นมาทดแทน
อย่างไรก็ตาม บริษัทฯ มีการจัดระบบค่าตอบแทนที่เหมาะสมให้กับพนักงาน
ซึ่งแปรเปลี่ยนตามความสามารถ รวมทั้งได้ออกใบสำคัญแสดงสิทธิในการซื้อหุ้นของบริษัทฯ
ในราคาพิเศษให้แก่พนักงานของบริษัทฯ ที่สามารถใช้สิทธิได้ตามอายุงาน
เพื่อจูงใจให้รู้สึกถึงความมีส่วนร่วมเป็นเจ้าของบริษัทฯ และทำงานให้บริษัทฯ
อย่างเต็มที่และยาวนานขึ้น รวมทั้งการดำเนินการอีกหลายด้าน
เพื่อลดความเสี่ยงการพึ่งพาบุคลากรของบริษัทฯ เช่น การแยกงานการขายและการตลาดออกจากกัน
ซึ่งทำให้ลูกค้าทุกรายจะได้รับการติดต่อจากบริษัทฯ ผ่าน 2 หน่วยงานหลักคือ
ฝ่ายขายและฝ่ายการตลาด ลดความเสี่ยงจากการพึ่งพาพนักงานเพียงฝ่ายเดียวลงได้,
การปรับปรุงระบบงานโดยใช้ Information System เข้ามาช่วยงานมากขึ้น เช่น การใช้ระบบ
ERP ของ SAP ECC6 และการใช้ Electronic Workflow ของ Lotus Notes
ทำให้ระบบงานต่างๆ สามารถทำได้ง่าย รวดเร็ว ถูกต้อง มีระบบเตือนภัยเมื่องานผิดพลาด
ลดการพึ่งพาบุคลากรลงได้บ้าง รวมทั้งมีการกำหนดโครงสร้างการบริหาร
ที่มีการกระจายงานออกให้ผู้บริหารหลายๆ ท่าน จัดให้มีพนักงานที่มีความสามารถใกล้เคียงกัน
และสามารถทำงานทดแทนกันได้ในหลายๆ ระดับซึ่งเชื่อว่าทั้งหมดนี้จะช่วยลดการพึ่งพาบุคลากรลงได้

ค่าใช้จ่ายเกี่ยวกับพนักงานด้วย ซึ่งการมีโครงสร้างค่าใช้จ่ายคงที่ ที่ต่ำนี้ ทำให้บริษัทฯ
ปรับตัวได้ง่ายและจะรับผลกระทบที่เกิดขึ้นได้ดีกว่าบริษัทฯ อื่น